Immunologiske faktorer spiller også en viktig rolle. Hva som starter den immunologiske reaksjonen man ser hos psoriatikere vet man ikke. Professor ved Norges teknisk-naturvitenskapelige universitet mener imidlertid å ha oppdaget proteinet som forårsaker psoriasis. Oppdagelsen kan også være et gjennombrudd for andre kroniske infeksjonssykdommer. Neste skritt er å identifisere genet som produserer proteinet, noe som forskes på ved NTNU. Ved å regulere genuttrykket, kan man forhåpentligvis utvikle medikamenter som hindrer proteinet å ”fôre” psoriasis-betennelsen.